**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA z dne 22. 4. 2024**

**Zavezanec:** Panvita Ekoteh d,o,o, Rakičan, Lendavska ulica 5, 9000 Murska Sobota

**Naprava / lokacija:**

Naprava za proizvodnjo bioplina Bioplinarna Nemščak, Ižakovci 188, 9231 Beltinci

**Datum rednega pregleda:** 9. 4. 2024

**Okoljevarstveno dovoljenje** (v nadaljevanju OVD) št. 35407-11/2009-17 z dne 11. 7. 2011,

Odločba o spremembi št. 35406-48/2014-6 z dne 23. 4. 2015,

Odločba o spremembi št. 35406-51/2017-21 z dne 15. 4. 2019 in

Odločba o spremembi št. 35406-58/2020-ARSO-13 z dne 5. 5. 2022.

**Usklajenost z OVD:**

Glede emisij snovi v zrak zavezanka izvaja ukrepe za zmanjšanje emisije snovi v zrak in sicer redne preglede, čiščenje in vzdrževanje naprav, vključno z manipulatnimi površinami, vozili, ki dovažajo odpadke, ter posodami nadzor tesnjenja fermentorjev, mešalnih jam in zalogovnikov – vsi podatki o čiščenju, vzdrževanju so vidni iz vodenega dnevnika, izvaja čiščenje zraka z UF filtracijo v prostoru, kjer se izvajata higienizacija in sterilizacija odpadkov, ob dovozu odpadkov v prostor za njihov sprejem in odvozu ostankov iz mlina za mletje biorazgradljivih odpadkov, zapirajo vrata. Skladiščenje silaže, digestata in strojne gošče je izvedeno tako, da je zraku izpostavljena čim manjša odprta površina, skladišča so s treh strani zaprta, silaža je strojno stisnjena, zaradi česar se emisije vonjav močno zmanjšajo, prostori, v katerih poteka razkladanje vhodnih materialov in mletje, so v celoti zaprti in imajo odsesavanje, ki vodi na napravo za čiščenje odpadnih plinov. Naprave za čiščenje odpadnih plinov vzdržujejo glede na navodila proizvajalca in obratujejo v skladu s poslovnikom. Vzdrževalna dela se vpisujejo v obratovalni dnevnik naprave. Ob pregledu je zavezanka predložila rezultate zadnjih opravljenih meritev emisij snovi v zrak, ki jih opravil pooblaščen izvajalec na izpustu iz obrata sterilizacije in kogeneracije v letu 2022 in izmerjene vrednosti emisij so bile usklajene z mejnimi vrednostmi iz OVD.

Glede odvajanja odpadnih voda je inšpektorica ugotovila, da industrijske odpadne vode ne nastajajo, komunalne odpadne vode (KOV) pa se čistijo na mali komunalni čistilni napravi (MKČN), iz predloženih rezultatov zadnjih opravljenih meritev KOV na iztoku iz MKČN, ki jih je dne novembra 2023 opravil pooblaščen izvajalec monitoringa, ni bilo ugotoviti nepravilnosti.

V zvezi z emisijami hrupa v okolje je zavezanka predložila Ocenjevanje hrupa v okolju bioplinarne Nemščak, in Vrednotenje hrupa v okolju bioplinarne Nemščak iz marca 2023, izdelanih s strani pooblaščenega izvajalca, mejne vrednosti kazalcev hrupa in konične ravni hrupa, navedene v veljavnem OVD, niso bile presežene.

Glede sprejema vrst in količin odpadkov v 2022 in 2023glede na določbe OVD inšpektorica ni ugotovila nepravilnosti. Evidence o obdelavi odpadkov vodi zavezanka računalniško glede količin, T, časa, in v print obliki enkrat tedensko. V letu 2023 je zavezanka opravila 12 ocen kakovosti digestata po obdelavi odpadkov preko pooblaščene organizacije, iz katerih izhaja, da gre v vseh primerih za digestat 1. kakovostnega razreda, glede na vhodne surovine pa za proizvod. Nastali digestat oddaja zavezanka Panvita d.o.o. za potrebe gnojenja lastnih kmetijskih površin na podlagi izdelanih deklaracij. Zavezanka vodi obratovalni dnevnik o obdelavi biološko razgradljivih odpadkov, kamor dnevno vpisuje količino, vrsto in ustreznost prejetih odpadkov in o pogojih obdelave in količini proizvedenega digestata.

Ker inšpektorica ob ogledu na lokaciji in po pregledu predložene dokumentacije ni ugotovila nepravilnosti, zaradi katerih bi bilo potrebno izreči kakšen ukrep, je skladno z 28. členom ZIN s sklepom postopek ustavila.

**Zaključki / naslednje aktivnosti:**

Nadaljnji redni pregledi bodo opravljeni po planu IRSOE, izredni prej po potrebi.